S-919/2023

Mál þetta, sem dómtekið var í dag, er höfðað með tveimur ákærum. Sú fyrri er útgefin af lögreglustjóranum á höfuðborgarsvæðinu 7. febrúar 2023, á hendur L-x-x W-x-x, kt. [...], [...], Reykjavík, I.

Fyrir umferðar- og vopnalagabrot með því að hafa, laugardaginn 23. apríl 2022, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 455 ng/ml og tetrahýdrókannabínól 1,2 ng/ml) um Laugaveg við verslunina A í Reykjavík, þar sem lögregla stöðvaði aksturinn, og án þess að skráningarmerki væru á bifreiðinni, og á sama tíma haft í vörslum sínum útdraganlega kylfu, sem lögregla fann í bifreiðinni.

Telst háttsemi þessi varða við 1., sbr. 2. mgr. 50. gr., 1. mgr. 58. gr. og 1., sbr. 3. mgr. 72. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019 og c. lið 2. mgr. 30. gr., sbr. 1. mgr. 36. gr. vopnalaga nr. 16/1998.

II.

Fyrir umferðarlagabrot með því að hafa, sunnudaginn 3. júlí 2022, ekið bifreiðinni [...] sviptur ökurétti um Reykjanesbraut við Lækjargötu í Hafnarfirði, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

III.

Fyrir umferðarlagabrot með því að hafa, sunnudaginn 14. ágúst 2022, ekið bifreiðinni [...] sviptur ökurétti um Reykjanesbraut við B í Kópavogi, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

IV.

Fyrir umferðarlagabrot með því að hafa, sunnudaginn 11. september 2022, ekið bifreiðinni [...] sviptur ökurétti um Melabraut í Hafnarfirði, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

V.

Fyrir umferðarlagabrot með því að hafa, laugardaginn 5. nóvember 2022, ekið bifreiðinni [...] sviptur ökurétti um Hafnarfjarðarveg við Litlatún í Garðabæ, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Seinni ákæran er útgefin af lögreglustjóranum á höfuðborgarsvæðinu á hendur ákærða 21. febrúar 2023, fyrir umferðarlagabrot með því að hafa, mánudaginn 19. desember 2022, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 150 ng/ml) um Reykjanesbraut við Straumsvík í Hafnarfirði, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Ákærði sótti ekki þing við þingfestingu málsins og hafði ekki boðað forföll en ákæra og fyrirkall var birt samkvæmt lögum. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 15. febrúar 2023, gekkst ákærði undir greiðslu sektar með lögreglustjórasátt 2. desember 2019 fyrir akstur undir áhrifum áfengis og akstur undir áhrifum ávana- og fíkniefna. Þá gekkst ákærði undir greiðslu sektar með lögreglustjórasátt 20. september 2021 fyrir akstur undir áhrifum ávana- og fíkniefna. Ákærði gekkst síðan aftur undir greiðslu sektar 19. nóvember 2021 fyrir sömu sakargiftir en sú sátt var hegningarauki við sáttina frá 20. september 2021.

Við ákvörðun refsingar er við það miðað að ákærði hafi nú í þriðja sinn, eftir að hann varð fullra 18 ára og innan ítrekunartíma, sbr. 3. mgr. 71. gr. almennra hegningarlaga nr. 19/1940, gerst sekur um akstur undir áhrifum ávana- og fíkniefna og/eða áfengis.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 75 daga fangelsi.

Með vísan til lagaákvæða í ákæru er ákærði sviptur ökurétti í ævilangt frá birtingu dómsins að telja.

Ákærði greiði 257.837 krónur í sakarkostnað.

Af hálfu ákæruvaldsins flutti málið J-kk-nf K-kk-nf aðstoðarsaksóknari.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, L-x-x W-x-x, sæti fangelsi í 75 daga.

Ákærði er sviptur ökurétti ævilangt frá birtingu dómsins að telja.

Ákærði greiði 257.837 krónur í sakarkostnað.

H-kvk-nf S-kvk-nf B-kvk-nf